CELEX: 62006TJ0135
Language: bg
Date: 2010-09-29 00:00:00
Title: Решение на Общия съд (втори състав) от 29 септември 2010 г. # Al-Bashir Mohammed Al-Faqih и други срещу Съвет на Европейския съюз. # Обща външна политика и политика на сигурност - Борба с тероризма - Ограничителни мерки, насочени срещу определени физически лица и образувания, свързани с Осама бен Ладен, мрежата на Ал Ка̀йда и талибаните - Замразяване на средства - Основни права - Право на изслушване, право на ефективен съдебен контрол и неприкосновеност на собствеността. # дела T-135/06 до T-138/06.

Решение на Общия съд (втори състав) от 29 септември 2010 г. — Al‑Faqih и др./Съвет
      (Дела T-135/06—T-138/06)
      „Обща външна политика и политика на сигурност — Борба с тероризма — Ограничителни мерки, насочени срещу определени физически лица и образувания, свързани с Осама бен Ладен, мрежата на Ал Кайда
         и талибаните — Замразяване на средства — Основни права — Право на изслушване, право на ефективен съдебен контрол и неприкосновеност на собствеността“
      
      1.                     Производство — Решение, с което в хода на производство се заменя обжалваното решение — Ново обстоятелство — Разширяване на
            първоначалните искания и правни основания — Граници — Искания във връзка с евентуални бъдещи решения — Недопустимост (член 48,
            параграф 2 от Процедурния правилник на Общия съд) (вж. точка 26)
      2.                     Европейски общности — Съдебен контрол за законосъобразност на актовете на институциите — Регламент за налагане на ограничителни
            мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните —
            Право на защита — Право на изслушване — Обхват — Несъобщаване на доказателствата в ущърб на съответните лица и образувания
            и липса на изслушване на тези лица и образувания — Нарушаване (член 2 от Регламент № 881/2002 на Съвета и приложение І към
            него) (вж. точка 34)
      3.                     Европейски общности — Съдебен контрол за законосъобразност на актовете на институциите — Регламент за налагане на ограничителни
            мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните —
            Право на ефективна съдебна защита — Несъобщаване на доказателствата в ущърб на съответните лица и образувания и липса на изслушване
            на тези лица и образувания — Нарушаване (член 2 от Регламент № 881/2002 на Съвета и приложение І към него) (вж. точки 35—39)
      4.                     Европейски общности — Съдебен контрол за законосъобразност на актовете на институциите — Регламент за налагане на ограничителни
            мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните —
            Общо и продължително замразяване на средства, активи и други икономически ресурси на посочените лица и образувания, без последните
            да бъдат изслушани — Нарушаване на правото на собственост (член 2 от Регламент № 881/2002 на Съвета и приложение І към него)
            (вж. точки 40—42)
      Предмет 
      
         
               Искане да се отмени член 2 от Регламент (ЕО) № 881/2002 на Съвета от 27 май 2002 година за налагане на някои специфични ограничителни
                  мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните,
                  и за отмяна на Регламент (ЕО) № 467/2001 на Съвета за забрана на износа на някои стоки и услуги за Афганистан, за засилване
                  на забраната на полети и удължаване на замразяването на средства и други финансови ресурси по отношение на талибаните в Афганистан
                  (ОВ L 139, стр. 9; Специално издание на български език, 2007 г., глава 18, том 1, стр. 189), изменен за шестдесет и трети
                  път с Регламент (ЕО) № 246/2006 на Комисията от 10 февруари 2006 година (OB L 40, стр. 13; Специално издание на български
                  език, 2007 г., глава 18, том 4, стр. 182), с който имената на жалбоподателите са включени в приложение I към Регламент № 881/2002
               
            Диспозитив
      
         
                  1)
               
               
                  
               
               
                  	Съединява дела Т‑135/06—Т‑138/06 за целите на съдебното решение.
               
            
         
                  2)
               
               
                  
               
               
                  	Отменя член 2 от Регламент (ЕО) № 881/2002 на Съвета от 27 май 2002 година за налагане на някои специфични ограничителни мерки,
                     насочени срещу определени физически лица и образувания, свързани с Осама бен Ладен, мрежата на Ал Кайда и талибаните, и за
                     отмяна на Регламент (ЕО) № 467/2001 на Съвета за забрана на износа на някои стоки и услуги за Афганистан, за засилване на
                     забраната на полети и удължаване на замразяването на средства и други финансови ресурси по отношение на талибаните в Афганистан,
                     изменен за шестдесет и трети път с Регламент (ЕО) № 246/2006 на Комисията от 10 февруари 2006 година, доколкото се отнася
                     до жалбоподателите г‑н Al-Bashir Mohammed Al-Faqih, г‑н Taher Nasuf, г‑н Ghunia Abdrabbah и Sanabel Relief Agency Ltd.
                  
               
            
         
                  3)
               
               
                  
               
               
                  	Осъжда Съвета на Европейския съюз да понесе, наред с направените от него съдебни разноски, и тези на жалбоподателите, както
                     и да възстанови средствата, предварително отпуснати от касата на Общия съд като правна помощ.
                  
               
            
         
                  4)
               
               
                  
               
               
                  	Обединено кралство Великобритания и Северна Ирландия, както и Европейската комисия понасят направените от тях съдебни разноски.